Da politiet i formiddag ville gennemføre aktion ved Pusher Street på Christiania, blev det mødt af en gruppe hætteklædte, amskerede mænd, der kastede med sten og angiveligt molotow-cocktails.

Derefter affyrede politet fire varselsskud.

To betjente er kommet lettere til skade, mens 7 personer fra gruppen er anholdt. Samtidig har politiet sikret indhold fra en del salgsboder, skriver det i en pressemeddelse.

- Vi har igen i dag konstateret, at pusherne på Christiania er parat til at gå meget langt for at forsvare deres kriminelle aktiviteter, skriver politiet i en pressemeddelelse.

- Gerningsmændene opførte sig aggressivt og for at sikre politifolkenes tilbagetrækning og undgå yderligere overlast, var det nødvendigt afgive 4 varselsskud.

Politiet er ude igen

DRs reporter Claus Buhr har været på stedet og melder, at politiet har trukket sig ud af fristaden, og at der nu er roligt.

Men christianitterne selv afviser, at der blev kastet med molotov-cocktails:

- De siger, at det er muligt, at der er kastet med sten, men ikke noget med ild i, fortæller Claus Buhr.